Şirvanlı (Neftçala)

Şirvanlı (əvvəlki adı: Yarski) — Azərbaycan Respublikasının Neftçala rayonunun Yenikənd kənd inzibati ərazi dairəsində kənd. 14 iyul 1998-ci il tarixli 524-IQ saylı Azərbaycan Respublikasının Qanunu ilə Neftçala rayonunun Yenikənd kənd inzibati ərazi vahidi tərkibindəki Yarski kəndi Şirvanlı kəndi adlandırılmışdır.

Yerli əhali arasında "Müşviq" kimi tanınan Şirvanlı kəndinin əhalisinin əsas hissəsi Kürdili adasının quru ilə əlaqəsi kəsildikdən sonra bu adada mövcud olmuş Kurkasa və Jarski kəndlərindən bəzi mənbələrdə tarixən Nord-Ost Qoltuq da adlandırılmış bu ərazidə tikilmiş yeni evlərə köçürülmüş ailələrdən ibarətdir.

1980-ci illərin sonunda rayonun Kurkasa adası ilə quru yolu ilə əlaqə kəsildikdən sonra rayonun qurtaracağında – Bankə qəsəbəsinin yaxınlığında yer ayrılaraq evlər tikilib. Əvvəllər bu yaşayış məntəqəsi Müşviq adlansa da Sonradan dəyişdirilərək Şirvanlı adı verilib.

Kənddə məktəb, kitabxana, poçt, tibb məntəqəsi fəaliyyət göstərir. Kəndi əsasən çimərliyi ilə tanınır və hər il yay fəsilində bu çimərlik kəndə yerli turistlərin gəlişinə səbəb olur.

 Təhsil 
Kənddə İbrahim İsmayıl oğlu Babayev adına orta ümumtəhsil məktəbi yerləşir.

 Din 
Kənddə "Həsənağa" məscidi dini icması fəaliyyət göstərir.MÜSƏLMAN DİNİ İCMALAR - 2017-ci ildə qeydiyyatdan keçənlər . scwra.gov.az 

 İstinadlar 

 Həmçinin bax 

Kateqoriya:Neftçala rayonunun kəndləri